钦定古今图书集成/明伦汇编/氏族典/第027卷 > 《廖用贤尚友录》 > 熊恽
## 钦定古今图书集成/明伦汇编/氏族典/第027卷 > 《廖用贤尚友录》 > 熊恽

按《史记楚世家》：“杜敖欲杀其弟熊恽，恽奔随。与随袭
弑杜敖代立，是为成王。成王即位，布德施惠，结旧好
于诸侯，使人献天子。”十六年，齐桓公以兵侵楚，与盟，
乃去。十八年，伐许。二十二年，伐黄。二十六年，灭英。三
十三年，执宋公，已而归之。三十四年，伐宋。三十九年，
伐齐，取谷。夏，伐宋。晋救宋，败子玉于城濮。四十六年
“冬十月，商臣围成王，成王自绞，杀。商臣立，是为穆王。
十二年卒，子庄王侣立。二十三年卒，子共王审立。三
十一年卒，子康王招立。十五年卒，子员立，是为郏敖。
康王弟围弑之。围立，是为灵王。”十二年，公子比立已，
自杀，弃疾即位。〈穆王商臣后名上不复称熊字故止附于此〉